1、《静夜思》【唐】李白:床前明月光,疑是地上霜。举头望明月,低头思故乡。
2、《回董提举中秋请宴启》【宋】文天祥:照江叠节,载画舫之清冰;待月举杯,呼芳樽于绿净。拜华星之坠几,约明月之浮槎。风雨满城,何幸两重阳之近;江山如画,尚从前赤壁之游。槁秸申酬,轮嗣布。
3、《中秋登楼望月》【宋】米芾:目穷淮海满如银,万道虹光育蚌珍。天上若无修月户,桂枝撑损向西轮。
4、《天竺寺八月十五日夜桂子》【唐】皮日休:玉颗珊珊下月轮,殿前拾得露华新。至今不会天中事,应是嫦娥掷与人。
5、《阳关曲·中秋月》【宋】苏轼:暮云收尽溢清寒。银汉无声转玉盘,此生此夜不长好,明月明年何处看。
6、《中秋待月》【唐】陆龟蒙:转缺霜输上转迟,好风偏似送佳期。帘斜树隔情无限,烛暗香残坐不辞。最爱笙调闻北里,渐看星澹失南箕。何人为校清凉力,未似初圆欲午时。
7、《霜月》【唐】李商隐:初闻征雁已无蝉,百尺楼高水接天。青女素娥俱耐冷,月中霜里斗婵娟。
8、《满江红·中秋寄远》【宋】辛弃疾:快上西楼,怕天放、浮云遮月。但唤取、玉纤横笛,一声吹裂。谁做冰壶浮世界,最怜玉斧修时节。问常娥、孤冷有愁无。应华发。云液满,琼杯滑。长袖起,清歌咽。叹十常八九,欲磨还缺。若得长圆如此夜,人情未必看承别。把从前、离恨总成欢,归时说。
9、《中秋月》【宋】晏殊:十轮霜影转庭梧,此夕羁人独向隅。未必素娥无怅恨,玉蟾清冷桂花孤。
10、《八月十五日夜湓亭望月》【唐】白居易:昔年八月十五夜,曲江池畔杏园边。今年八月十五夜,湓浦沙头水馆前。西北望乡何处是,东南见月几回圆。昨风一吹无人会,今夜清光似往年。
11、《倪庄中秋》【金】元好问:强饭日逾瘦,狭衣秋已寒。儿童漫相忆,行路岂知难。露气入茅屋,溪声喧石滩。山中夜来月,到晓不曾看。
12、《月夜》【唐】刘方平:更深月色半人家,北斗阑干南斗斜。今夜偏知春气暖,虫声新透绿窗纱。
13、《中秋》【唐】李朴:皓魄当空宝镜升,云间仙籁寂无声。平分秋色一轮满,长伴云衢千里明。狡兔空从弦外落,妖蟆休向眼前生。灵槎拟约同携手,更待银河彻底清。